ישעיהו פרק ה

**מבוא:** בפרק ה' שלוש יחידות: בחלקו הראשון: **"משל הכרם",** ובו תיאור של בעל הכרם שלמרות שהוא מטפל במסירות בכרמו, הכרם מעלה פרי באושים עד שבעל הכרם מחליט להפקירו. בחלק השני: שרשרת נבואות "הוי", בה הנביא מוכיח את העם על **חטאיו**. החלק השלישי: **העונש** - נבואה על בואו של האויב שיעניש קשות את ישראל.

שאלות מכוונות למידה

א. כיצד תורמת דרך הנבואה - "המשל השיפוטי", לקירוב העם לתוכן הנבואה?

ב. ממה נובעת האכזבה הגדולה של הקב"ה מעמו המוצגת בפרק זה?

ג. למה מובילה האכזבה?

|  |
| --- |
| משל הכרם  |

ישעיהו פרק ה

**פתיחת המשל**

 (א) אָשִׁירָה נָּא לִידִידִי

 שִׁירַת דּוֹדִי לְכַרְמוֹ

**פעולות בעל הכרם בכרמו ותקוותיו**

 כֶּרֶם הָיָה לִידִידִי בְּקֶרֶן בֶּן שָׁמֶן:

 (ב) וַיְעַזְּקֵהוּ

 וַיְסַקְּלֵהוּ

 וַיִּטָּעֵהוּ שֹׂרֵק

 וַיִּבֶן מִגְדָּל בְּתוֹכוֹ

 וְגַם יֶקֶב חָצֵב בּוֹ

 וַיְקַו לַעֲשׂוֹת עֲנָבִים

 וַיַּעַשׂ בְּאֻשִׁים:

**בעל הכרם פונה לשומעים שישפטו**

 (ג) וְעַתָּה יוֹשֵׁב יְרוּשָׁלִַם וְאִישׁ יְהוּדָה

 שִׁפְטוּ נָא בֵּינִי וּבֵין כַּרְמִי:

 (ד) מַה לַּעֲשׂוֹת עוֹד לְכַרְמִי וְלֹא עָשִׂיתִי בּוֹ

 מַדּוּעַ קִוֵּיתִי לַעֲשׂוֹת עֲנָבִים וַיַּעַשׂ בְּאֻשִׁים:

**העונש של בעל הכרם לכרמו**

 (ה) וְעַתָּה אוֹדִיעָה נָּא אֶתְכֶם אֵת אֲשֶׁר אֲנִי עֹשֶׂה לְכַרְמִי

 הָסֵר מְשׂוּכָּתוֹ וְהָיָה לְבָעֵר

 פָּרֹץ גְּדֵרוֹ וְהָיָה לְמִרְמָס:

 (ו) וַאֲשִׁיתֵהוּ בָתָה

 לֹא יִזָּמֵר

 וְלֹא יֵעָדֵר

 וְעָלָה שָׁמִיר וָשָׁיִת

 וְעַל הֶעָבִים אֲצַוֶּה מֵהַמְטִיר עָלָיו מָטָר:

**הנמשל**

 (ז) כִּי כֶרֶם ה' צְבָאוֹת בֵּית יִשְׂרָאֵל

 וְאִישׁ יְהוּדָה נְטַע שַׁעֲשׁוּעָיו

 וַיְקַו לְמִשְׁפָּט - וְהִנֵּה מִשְׂפָּח

 לִצְדָקָה - וְהִנֵּה צְעָקָה:

המשל והנמשל

1. עיין במשל, בפסוקים א-ו, והסבר **בלשונך על דרך הפשט,** את הפעולות השונות שעשה בעל הכרם:

|  |  |
| --- | --- |
| בְּקֶרֶן בֶּן שָׁמֶן | בעל הכרם בחר מקום טוב לטעת את כרמו. |
| וַיְעַזְּקֵהוּ  |  |
| וַיְסַקְּלֵהוּ  |  |
| וַיִּטָּעֵהוּ שֹׂרֵק  |  |
| וַיִּבֶן מִגְדָּל בְּתוֹכוֹ  |  |
| וְגַם יֶקֶב חָצֵב בּוֹ  |  |
| **וַיְקַו לַעֲשׂוֹת עֲנָבִים**  **וַיַּעַשׂ בְּאֻשִׁים** | **בעל הכרם קיווה שהכרם יתן לו ענבים טובים**  **ובמקום הוא קיבל ענבים גרועים.** |
| הָסֵר מְשׂוּכָּתוֹ וְהָיָה לְבָעֵר |  |
| פָּרֹץ גְּדֵרוֹ וְהָיָה לְמִרְמָס |  |
| וַאֲשִׁיתֵהוּ בָתָה לֹא יִזָּמֵר וְלֹא יֵעָדֵר וְעָלָה שָׁמִיר וָשָׁיִת |  |
| וְעַל הֶעָבִים אֲצַוֶּה מֵהַמְטִיר עָלָיו מָטָר |  |

1. עיין בפסוקים א-ז, וכתוב **בלשונך** **ובקצרה** את המשל והנמשל:

המשל השיפוטי

בדרכים רבות ושונות, אמרו נביאי ישראל דברי תוכחה לעם. אחת מן הדרכים היא "**המשל השיפוטי"**. משל שיפוטי הוא **סיפור** העוסק בהפרת חוק ודרישה למשפט. האדם שמאזין למשל ומתבקש לשפוט במקרה שהובא לפניו והוא אינו שם לב שהוא "נלכד בפח", כי הוא מאמין לתומו שמובא לפניו מעשה שאירע לאחרים, ולא רואה את הדמיון שבין העבירה המסופרת לבין זו שבה הוא מעורב, עד לרגע הגילוי. דוגמאות נוספות בתנ"ך לשימוש במשל השיפוטי - "משל כבשת הרש", ו"משל האשה התקועית".

1. א. כיצד תורמת דרך הנבואה - המשל השיפוטי במשל הכרם, לקירוב העם לתוכן הנבואה?

ב. מדוע נבואת תוכחה בסגנון של "משל שיפוטי" יש בה בכדי להשפיע יותר על השומע?

1. עיין בפסוקים א-ז, וענה:

א. מהו הרגע בו מבינים המאזינים כי מדובר **בתוכחה על דרך המשל** ולא באירוע אמיתי שהם צריכים לשפוט?

ב. באיזה שלב השומע מתחיל להבין כי מדובר במשל שהדובר בו הוא **הקב"ה** ולא בעל כרם אנושי?

הפניה לעם להכריע במשפט היא בקשה רטורית. הנביא לא באמת מבקש מן העם לשפוט בין אדם לבין כרם. ממילא מובן גם למה העם לא "משמיע את דברו". מאידך מועבר כאן מסר שבו ה' מתאר את **כפיות הטובה** של עם ישראל שה' השקיע בו רבות, אך לא זכה לפרי ראוי למאמציו.

המשל והנמשל - עיון מעמיק

עד כה ראינו את הנמשל **באופן כללי**. פרשני המקרא לא הסתפקו בכך אלא הציעו **נמשל לכל פרט ופרט** במשל:

|  |  |
| --- | --- |
| **המשל****בעל הכרם פועל למען כרמו** | **הנמשל****ה' פועל למען עמו** |
| בְּקֶרֶן בֶּן שָׁמֶן | **רד"ק א** וקרא ארץ ישראל "קרן" לפי שהיא גבוהה מכל הארצות... וקורא ארץ ישראל "בן שמן" כמו שנאמר עליה "ארץ זבת חלב ודבש". |
| וַיְעַזְּקֵהוּ | **רש"י ז** עזקתים תחלה בהיקף ענני כבוד במדבר. |
| וַיְסַקְּלֵהוּ | **רד"ק ב** וסקל מן הכרם האבנים, זהו שבעה אומות מארץ ישראל. |
| וַיִּטָּעֵהוּ שֹׂרֵק | **רש"י ז** נטעתים שורק, שש מאות ושש מצות כמניין שור"ק הוספתי עליהם, על שבע מצות שנצטוו בני נח...**רד"ק ב** ונטע בו זה העם, שהוא נטע נבחר זרע אמת, שהוא זרע אברהם יצחק ויעקב, והיו ראויים שיעשו פרי טוב... |
| וַיִּבֶן מִגְדָּל בְּתוֹכוֹ | **רש"י ז** בניתי מגדל בתוכו, משכני ומקדשי. |
| וְגַם יֶקֶב חָצֵב בּוֹ  | **רש"י ז** גם יקב המזבח. |

1. עיין בדברי הפרשנים לעיל וכתוב **בלשונך**, בטבלה שלפניך, נמשל אחד לכל פרט במשל.

|  |  |
| --- | --- |
| **המשל****בעל הכרם פועל למען כרמו** | **הנמשל****ה' פועל למען עמו** |
| בְּקֶרֶן בֶּן שָׁמֶן | ה' הביא את עם ישראל לארץ משובחת  |
| וַיְעַזְּקֵהוּ |  |
| וַיְסַקְּלֵהוּ |  |
| וַיִּטָּעֵהוּ שֹׂרֵק |  |
| וַיִּבֶן מִגְדָּל בְּתוֹכוֹ |  |
| וְגַם יֶקֶב חָצֵב בּוֹ  |  |

התוכחה

1. לתוכחת הנביא ישעיהו במשל הכרם בפרק ה פסוק ד, יש מן המשותף עם תוכחת ישעיהו בפרק א, פסוק ב:

 "בָּנִים גִּדַּלְתִּי וְרוֹמַמְתִּי - וְהֵם פָּשְׁעוּ בִי". (ישעיהו א, ב)

 "מַדּוּעַ קִוֵּיתִי לַעֲשׂוֹת עֲנָבִים - וַיַּעַשׂ בְּאֻשִׁים". (ישעיהו ה, ד)

מה המשותף לשתי התוכחות הללו?

במשל הכרם אנו שומעים על **אכזבה** קשה מעם ישראל. פרק זה מתקשר לפרק א הפותח את ספר ישעיהו ובו מתוארת אכזבת ה' מעמו על שאינם עושים צדק ומשפט והחברה שלהם מלאה עוון במצוות בין אדם לחברו, כך שאין די במצוות בין אדם למקום שהם מקפידים עליהם.

פסוק ז: "וַיְקַו לְמִשְׁפָּט - וְהִנֵּה מִשְׂפָּח, לִצְדָקָה - וְהִנֵּה צְעָקָה"

משל הכרם המתאר את הפער בין ציפיות לתוצאות מדגים את הקלות בה מתרחש ההיפוך בין טוב ורע, דרך השימוש במילים: "וַיְקַו לְמִשְׁפָּ**ט** וְהִנֵּה מִשְׂפָּ**ח** לִצְ**דָ**קָה וְהִנֵּה צְ**עָ**קָה". על ידי החלפה של אות אחת בכל מילה מתהפכת הכוונה הטובה למעשה רע.

מצודת ציון, ישעיהו ה, ז

משפח - ר"ל אסיפת חטא כמו ונספחו על בית יעקב [לשון ספיח, מצטרף].

1. הסבר **בלשונך**, מה ה' קיווה מעם ישראל ומה יצא בסופו של דבר. (פרט שני דברים)

ההבדל בין פעולות בעל הכרם בתחילה לבין פעולותיו בסוף

1. מה ההבדל העקרוני בין הפעולות של בעל הכרם בתחילת המשל (פסוקים א-ב) לבין פעולותיו בסוף המשל (פסוקים ה-ו)?
* ****קישור לצדק ומשפט בספר בראשית**** פרק י"ח

ה' מאוכזב מעם ישראל משום שבאי עשיית משפט וצדקה הם פוגעים בשורש הבחירה באברהם . כשה' מגלה לאברהם שהוא הולך להפוך את סדום ועמורה הוא מציין שסיבה לבחירת אברהם היא יעודו: "**כִּי יְדַעְתִּיו לְמַעַן אֲשֶׁר יְצַוֶּה אֶת בָּנָיו וְאֶת בֵּיתוֹ אַחֲרָיו וְשָׁמְרוּ דֶּרֶךְ ה' לַעֲשׂוֹת צְדָקָה וּמִשְׁפָּט".** במשל הכרם חוזר הנביא לשורש הבחירה ובמשפט הסיכום הוא קובע ששורש הבחירה אינו קיים, עם ישראל אינו עושה משפט וצדקה: **"וַיְקַו לְמִשְׁפָּט וְהִנֵּה מִשְׂפָּח לִצְדָקָה וְהִנֵּה צְעָקָה".**

סיפור סדום ועמורה שמצוי ברקע הסיפור שלנו מדבר על כך שלא רק עם ישראל לא ממש את יעודו, אלא עם ישראל זנח את דרכו ואמץ לעצמו את הדרך המנוגדת - דרכה של סדום. (כפי שמתואר כבר בפירוט בפרק א) גם עניין **הצעקה** מופיע בסדום, הסמיכות בין צדקה לצעקה, וגם הפועל יד"ע מופיע בשני המקומות. הידיעה אצל אברהם שונה מאצל סדום. כשם שהצדקה מופיעה בסיפור סדום - "לעשות צדקה ומשפט", כך גם הצעקה מופיעה גם היא בסיפור סדום **"הכצעקתה".**

|  |
| --- |
| ⭘ נבואת "הוי"  |

לאחר שהנביא הוכיח את העם ע"י משל הכרם, הנביא עובר החל מפס' ח ואילך לנבואת תוכחה נוספת בעלת סגנון שמתאפיין: בפתיחות בלשון **"הוי".** המילה "הוי" כאן מביעה הזדעזעות גדולה על כובד העוון של העם. בעזרת מילת הפתיחה "**ה**וי", ניתן לחלק את הנבואה **לשישה חלקים** כאשר כל חלק פותח במילת הזעקה "הוי".

* פסקת ה"הוי" הראשונה

|  |  |  |
| --- | --- | --- |
|  | **בלשון המקרא** | **פירוש** |
| **החטא** | (ח) **הוֹי**  מַגִּיעֵי בַיִת בְּבַיִת, שָׂדֶה בְשָׂדֶה יַקְרִיבוּ עַד אֶפֶס מָקוֹם, וְהוּשַׁבְתֶּם לְבַדְּכֶם בְּקֶרֶב הָאָרֶץ: |  |
| **העונש** | (ט) בְּאָזְנָי ה' צְבָאוֹת,  אִם לֹא בָּתִּים רַבִּים לְשַׁמָּה יִהְיוּ, גְּדֹלִים וְטוֹבִים מֵאֵין יוֹשֵׁב:(י) כִּי עֲשֶׂרֶת צִמְדֵּי כֶרֶם יַעֲשׂוּ בַּת אֶחָת, וְזֶרַע חֹמֶר יַעֲשֶׂה אֵיפָה: פ |  |

1. הסבר את החטא העונש שבפסוקים ח-י, על פי העיקרון של "מידה כנגד מידה".
* פסקת ה"הוי" השנייה

|  |  |  |
| --- | --- | --- |
|  | **בלשון המקרא** | **פירוש** |
| **החטא** | (יא) **הוֹי**  מַשְׁכִּימֵי בַבֹּקֶר שֵׁכָר יִרְדֹּפוּ, מְאַחֲרֵי בַנֶּשֶׁף יַיִן יַדְלִיקֵם:(יב) וְהָיָה כִנּוֹר וָנֶבֶל תֹּף וְחָלִיל וָיַיִן מִשְׁתֵּיהֶם, וְאֵת פֹּעַל ה' **לֹא יַבִּיטו**ּ, וּמַעֲשֵׂה יָדָיו לֹא רָאוּ: |  |
| **העונש** | (יג) לָכֵן גָּלָה עַמִּי **מִבְּלִי דָעַת**,  וּכְבוֹדוֹ מְתֵי רָעָב, וַהֲמוֹנוֹ צִחֵה צָמָא:(יד) לָכֵן הִרְחִיבָה שְּׁאוֹל נַפְשָׁהּ וּפָעֲרָה פִיהָ לִבְלִי חֹק,  וְיָרַד הֲדָרָהּ וַהֲמוֹנָהּ וּשְׁאוֹנָהּ וְעָלֵז בָּהּ:(טו) וַיִּשַּׁח אָדָם וַיִּשְׁפַּל אִישׁ וְעֵינֵי גְבֹהִים תִּשְׁפַּלְנָה:(טז) וַיִּגְבַּהּ ה' צְבָאוֹת בַּמִּשְׁפָּט, וְהָאֵל הַקָּדוֹשׁ נִקְדָּשׁ בִּצְדָקָה:(יז) וְרָעוּ כְבָשִׂים כְּדָבְרָם, וְחָרְבוֹת מֵחִים גָּרִים יֹאכֵלוּ: |  |

1. הסבר את החטא העונש שבפסוקים יא-יז, על פי העיקרון של "מידה כנגד מידה" (פרט שלוש דוגמאות).
* ארבעת פסקאות ה"הוי" האחרונות
1. כתוב **בלשונך**, בטבלה שלפניך, מה הם החטאים בכל אחד מארבעת פסקאות ה"הוי" שבפסוקים יח-כג.

|  |  |  |
| --- | --- | --- |
|  | **בלשון המקרא** | **פירוש - בלשונך** |
| **החטא** | (יח) **הוֹי**  מֹשְׁכֵי הֶעָוֹן בְּחַבְלֵי הַשָּׁוְא וְכַעֲבוֹת הָעֲגָלָה חַטָּאָה:(יט) הָאֹמְרִים: יְמַהֵר יָחִישָׁה מַעֲשֵׂהוּ לְמַעַן נִרְאֶה, וְתִקְרַב וְתָבוֹאָה עֲצַת קְדוֹשׁ יִשְׂרָאֵל וְנֵדָעָה: ס |  |
| **החטא**  | (כ) **הוֹי**  הָאֹמְרִים לָרַע טוֹב וְלַטּוֹב רָע  שָׂמִים חֹשֶׁךְ לְאוֹר וְאוֹר לְחֹשֶׁךְ  שָׂמִים מַר לְמָתוֹק וּמָתוֹק לְמָר: ס |  |
| **החטא** | (כא) **הוֹי**  חֲכָמִים בְּעֵינֵיהֶם וְנֶגֶד פְּנֵיהֶם נְבֹנִים: |  |
| **החטא** | (כב) **הוֹי**  גִּבּוֹרִים לִשְׁתּוֹת יָיִן וְאַנְשֵׁי חַיִל לִמְסֹךְ שֵׁכָר:(כג) מַצְדִּיקֵי רָשָׁע עֵקֶב שֹׁחַד וְצִדְקַת צַדִּיקִים יָסִירוּ מִמֶּנּוּ: ס |  |

1. א. בהשוואה לשתי פסקאות ה"הוי" **הראשונות**, מהו המרכיב שחסר בארבעת פסקאות ה"הוי" **האחרונות**?

ב. היכן הנביא משלים את המרכיב שחסר בארבעת הפסקאות האחרונות? בסס את תשובתך על הכתוב.

* סיכום מבנה נבואות ה"הוי"

הנבואה בנויה מרשימה של "הוי" המבטאים את ההתבוננות ההולכת ומעמיקה של הנבואה במצב החברה:

* **ב'הוי' הראשון** הנביא מציין את החטא הנראה לעין של יושבי יהודה: **עושק חברתי** - הסגת גבול רעהו, שהיא פגיעה אנושה ברכוש הזולת, בחלשים בחברה, ועברה על מצוות ה'.
* **ב'הוי' השני** הנביא מתייחס **לאורח החיים הנהנתני** של יושבי יהודה - המוביל ומדרדר את האדם לחטא שכחת ה'.
* **בארבעת ה'הוי' האחרונים** עניינם משותף - **עולמם הרוחני והתודעתי המעוות** של יושבי יהודה, שעומד בשורש הבעיה.

פסוקים אלה מראים שהקלקול מתפרש מן **המעשה** דרך **הדיבור** ועד **המחשבה**, דהיינו בכל רובדי הקיום האנושי, לפיכך יש גם לתקן את כל אותם רבדים "מנפש ועד בשר".

* הקשר בין משל הכרם ובין נבואות ה'הוי'

ניתן להצביע על קשר בין משל הכרם ובין נבואות ה'הוי': במשל הכרם העם מתברר שהעם אינו נוהג בצדק ובמשפט: "וַיְקַו **לְמִשְׁפָּט** וְהִנֵּה מִשְׂפָּח **לִצְדָקָה** וְהִנֵּה צְעָקָה". בנבואות ה"הוי" השנייה עשיית המשפט עוברת לידי ה'. אם העם אינו עושה משפט, ה' עושה משפט ופורענות: "וַיִּגְבַּהּ ה' צְבָאוֹת **בַּמִּשְׁפָּט** וְהָאֵל הַקָּדוֹשׁ נִקְדָּשׁ **בִּצְדָקָה**".

קשר נוסף בין משל הכרם לשאר חלקי היחידה נראה בסוף, בסיכום היחידה כולה.

|  |
| --- |
| ⭘ העונש: בואו של אויב  |

כפי שראינו בארבעת נבואות ה'הוי' האחרונות, **לא נאמר הפירוט של העונש**. העונש על החטאים (שנזכרו בחלק השני של הפרק) נאמר כאן בחלק השלישי של הפרק, הביסוס בכתוב לכך שהעונש בחלק השלישי הוא על החטאים שנזכרו בחלק השני הוא, שהחלק השלישי פותח במילים "לכן..." ו"על כן...". **והעונש** **הוא בואו של אויב גדול שיפגע קשות בחוטאים - בישראל**.

1. קרא את פסוקים כד-ל, וודא שאתה מבין את תיאורי העונש המובאים בפסוקים אלו. רשום בלשונך, פירוש לצדו של כל ביטוי קשה.

שים לב, בחלק השלישי של הפרק יש ביטויים רבים הבנויים משתי צלעות בעלות מבנה של תקבולת.

במידה וצלע אחת לא מובנת ניתן בעזרת התקבולת לפרש את הצלע הקשה, ע"י עיון בצלע המקבילה לה.

* ישעיהו פרק ה

(כד) **לָכֵן** כֶּאֱכֹל קַשׁ לְשׁוֹן אֵשׁ / וַחֲשַׁשׁ לֶהָבָה יִרְפֶּה,

 שָׁרְשָׁם כַּמָּק יִהְיֶה / וּפִרְחָם כָּאָבָק יַעֲלֶה

 כִּי מָאֲסוּ אֵת תּוֹרַת ה' צְבָאוֹת / וְאֵת אִמְרַת קְדוֹשׁ יִשְׂרָאֵל נִאֵצוּ:

(כה) **עַל כֵּן** חָרָה אַף ה' בְּעַמּוֹ

 וַיֵּט יָדוֹ עָלָיו / וַיַּכֵּהוּ וַיִּרְגְּזוּ הֶהָרִים

 וַתְּהִי נִבְלָתָם כַּסּוּחָה בְּקֶרֶב חוּצוֹת

 בְּכָל זֹאת לֹא שָׁב אַפּוֹ / וְעוֹד יָדוֹ נְטוּיָה:

(כו) וְנָשָׂא נֵס לַגּוֹיִם מֵרָחוֹק / וְשָׁרַק לוֹ מִקְצֵה הָאָרֶץ

 וְהִנֵּה מְהֵרָה קַל יָבוֹא:

(כז) אֵין עָיֵף / וְאֵין כּוֹשֵׁל בּוֹ

 לֹא יָנוּם / וְלֹא יִישָׁן

 וְלֹא נִפְתַּח אֵזוֹר חֲלָצָיו / וְלֹא נִתַּק שְׂרוֹךְ נְעָלָיו:

(כח) אֲשֶׁר חִצָּיו שְׁנוּנִים / וְכָל קַשְּׁתֹתָיו דְּרֻכוֹת

 פַּרְסוֹת סוּסָיו כַּצַּר נֶחְשָׁבוּ / וְגַלְגִּלָּיו כַּסּוּפָה:

(כט) שְׁאָגָה לוֹ כַּלָּבִיא / יִשְׁאַג כַּכְּפִירִים

 וְיִנְהֹם וְיֹאחֵז טֶרֶף / וְיַפְלִיט וְאֵין מַצִּיל:

(ל) וְיִנְהֹם עָלָיו בַּיּוֹם הַהוּא כְּנַהֲמַת יָם

 וְנִבַּט לָאָרֶץ וְהִנֵּה חֹשֶׁךְ צַר / וָאוֹר חָשַׁךְ בַּעֲרִיפֶיהָ:

* מיהו האויב הגדול שיעניש את ישראל?

פרשנים רבים רואים בתיאור **האויב את סנחריב, מלך אשור**, אשר עלה עם צבאו למלחמה על יהודה. יש לשים לב שהצבא מתואר כמפיל פחד רב על תושבי יהודה, אך לא מתואר שהוא מחריב את יהודה. ואכן, מסע סנחריב, אשר הפיל פחד רב על תושבי הארץ, מסתיים במפלתו של סנחריב.

שאלה מתוך מבגרות קיץ תשע"ו

1. עיינו בפסוקים כו-ל בהם מתואר האויב שיביא ה' להעניש את ישראל?

א. מיהו האויב הזה, מאיזה עם הוא, ומהיכן הוא יגיע?

ב. ציין **חמש** תכונות של האויב? בסס את תשובתך על הכתוב.

* מידה כנגד מידה

כפי ראינו שהעונש, על החטאים שנזכרו בחלק השני של הפרק, נאמר כאן בחלק השלישי של הפרק. אחת הראיות לכך הוא שמוצאים שלושה עונשים שפועלים על פי העיקרון של "מידה כנגד מידה".

שאלה מתוך בגרות קיץ תשע"ו

1. לפניך שלושה חטאים מהחלק השני של הפרק. עיין בפסוקים של החלק השלישי (כו-ל) ומצא שלושה עונשים שפועלים על פי העיקרון של "מידה כנגד מידה". צטט את העונשים והסבר מדוע יש בכך "מידה כנגד מידה"?

|  |  |  |
| --- | --- | --- |
| **החטאים** | **העונשים** | **ההסבר ל"מידה כנגד מידה"** |
| הָאֹמְרִים: **יְמַהֵר** יָחִישָׁה מַעֲשֵׂהוּ לְמַעַן נִרְאֶה" (יח) |  |  |
| "הוֹי **מַשְׁכִּימֵי בַבֹּקֶר** שֵׁכָר יִרְדֹּפוּ, **מְאַחֲרֵי** בַנֶּשֶׁף יַיִן יַדְלִיקֵם" (יא) |  |  |
| "הוֹי הָאֹמְרִים לָרַע טוֹב וְלַטּוֹב רָע, שָׂמִים **חֹשֶׁךְ לְאוֹר וְאוֹר לְחֹשֶׁךְ**" (כ) |  |  |

* הקשר בין "משל הכרם" לבין נבואות ה"הוי" ונבואת "בואו של האיוב"

ניתן להצביע אל קשר מאוד ברור בין משל הכרם הנזכר בחלק הראשון של הפרק לבין החלקים השני (החטאים), והשלישי (העונשים) של הפרק:

* **בחלק הראשון של הפרק**, מוצג משל ובו כרם ש'חטאה' ואכזבה את בעליה, והביאה פרי ביאושים וזאת למרות העבודה המסורה של בעל הכרם, ולכן בעל הכרם מעניש את כרמו בכך שהוא מפקיר את הכרם גורם שהכרם תיהרס. המשל הוא על עם ישראל שחטא וייענש, **אך הפירוט של החטא והעונש יובא רק בחלקים הבאים בפרק:**
* **בחלק השני של הפרק**, בנבואות ה'הוי', ישעיהו מתואר את **החטאים** של עם ישראל, המקבילים לחטאי הכרם - שבמקום להצמיח אשכולות ענבים מעולים, הכרם הצמיחה פרי ביאושים כמתואר ב"משל הכרם".
* **בחלק השלישי של הפרק,** ישעיהו מנבא את **העונש** שיבוא בבואו של האויב הגדול מכולם, האויב האשורי. העונש הזה מקביל לתיאור העונש של הכרם כמתואר ב"משל הכרם".
1. במה העונש של בוא אשור לארץ, מקביל לעונש המתואר במשל הכרם?